Strážov (vrch)

Strážov (Strážovské vrchy – Trenčianske Teplice. Turistická mapa. 1 : 50 000. Harmanec: VKÚ, a. s., 2001.) je najvyšší vrch Strážovských vrchov. Leží približne  východne od Ilavy. 

 Poloha 
Nachádza sa v centrálnej časti pohoria, v geomorfologickom podcelku Zliechovská hornatina a jej časti Strážov. Vrchol leží na hranici Žilinského a Trenčianskeho kraja, na rozhraní okresov Žilina a Ilava a zasahuje na katastrálne územia obcí Čičmany a Zliechov. Severná časť vrchu zasahuje na územie obce Pružina v okrese Považská Bystrica. Celý masív leží v CHKO Strážovské vrchy a v národnej prírodnej rezervácii Strážov.

 Opis 
Dominantný vrch leží v najvyššej časti pohoria. Severovýchodným smerom vedie horský chrbát, v ktorom sa nachádza  vysoký Čierny vrch, severne leží Sokolie s výškou  Vrcholové časti Strážova sú bralnaté a umožňujú tak kruhový výhľad. Západnú časť odvodňujú prítoky Podhradského potoka, smerujúceho do Váhu, východné svahy v lokalite Zákľuka sú pramennou oblasťou Rajčanky a severnú časť odvodňuje Strážovský potok, ktorý ústi do riečky Pružinka. Z južného úpätia prúdi voda potokom Jasenina do rieky Nitra.

 Geológia 
Strážov je tvorený rozsiahlymi príkrovovými telesami hronika ležiacimi na fatriku. Oblasť je tvorená hrubými vrstvami druhohorných vápencov a dolomitov. V oblasti Strážova bol dávnejšie vyčlenený samostatný strážovský príkrov. Nové výskumy naznačujú že vrchol Strážova je súčasťou príkrovu Ostrej Malenice.Hraško, Ľ., Kováčik, M. (eds.), Olšavský, M., Sentpetery, M., Pelech, O., Laurinc, D., Maglay, J., Németh, Z., Kronome, B., Nagy, A., Kováčik, M., Vlačiky, M. a Dananaj, I., 2021: Geologická mapa Strážovských vrchov (východná časť). ŠGÚDŠ, Bratislava.

 Výhľady 
Vďaka nadmorskej výške a polohe umožňuje Strážov zaujímavé a ďaleké výhľady. Bralnatá vrcholová časť ponúka kruhovú panorámu na okolité vrchy a susedné pohoria. Pri vhodných podmienkach je možné zhliadnuť Malú Fatru, pohorie Vtáčnik či Považský Inovec, ojedinele však i Kysucké Beskydy, Babiu horu či Ostredok.

 Prístup 
 po  značke (Cesta hrdinov SNP) z Čičmian alebo Zliechova
 po  značke z Pružiny (poriada sa každoročný tradičný výstup na Strážov)

 Referencie 

 Pozri aj 
 Zoznam vrcholov v Strážovských vrchoch
 Zliechovská hornatina
 Strážov (geomorfologická časť)

 Iné projekty 

 Externé odkazy 
 Poloha na turistickej mape
 Vrch Strážov - fotogaléria

Kategória:Vrchy v Strážovských vrchoch
Kategória:Tisícovky na Slovensku
Kategória:Vrchy v okrese Ilava
Kategória:Vrchy v okrese Považská Bystrica
Kategória:Vrchy v okrese Žilina
Kategória:Čičmany
Kategória:Zliechov
Kategória:Pružina (okres Považská Bystrica)